بریتانییانین کئچمیش باش ناظری مارقارت تاچر ۱۹۹۰-جی ایلده عراق قوهلرینین کویتی ایشغالی زامانی عراق پرزیدنتی صدام حسینه قارشی کیمیوی سلاح دا ایستیفاده ائتمیی پلانلاشدیریب.
آخار. آذ خبر وئریر کی، بو بارهده اینفورماسییانی «فایننشل تایمز» قزئتی مرکزی کشفیات ایدارهسینین تام مخفی گریفی اوزریندن گؤتورولموش سندلره اساساً یاییب.
درج ائدیلن سندده صلاحیتلری سونا چاتماغا یاخین اولان تاچرین غرب و عرب اؤلکهلرینی صدام حسینه قارشی تشکیلاتلاندیرماغا چالیشدیغی گؤستریلیب. همین دؤورده عراق اوردوسو یالنیز اوچونجو بیر سلاحلی قوهنین ایشغال اولونموش اراضیلردن اونلاری سیخیشدیریب چیخارماق جهدی اولاجاغی زامان کیمیوی سلاحدان ایستیفاده ائتمهیه حاضیرلاشیب. بونو گؤرن مارگارت تاچر اوخشار جواب تدبیرلرینی گؤرمهیه قرار وئریب.
۱۹۹۰-جی ایلین اوکتیابریندا آمریکانین مدافعه ناظری دیک چینی ایله گؤروشو زامانی تاچر اونا «بیز بیلملیگیک کی، جاواب تدبیرلری هانسی فورمادا اولاجاق» سؤزلرینی سؤیلییر. داها سونرا تاچر صداما قارشی خصوصی کیمیوی سلاحدان ایستیفاده اولونماسی گرکدیینی وورغولاییر. چینی امریکا پرزیدنتی جورج بوشون کیمیوی سلاحلارا خصوصی نیفرتی اولدوغونو دئیرک، تاچری بو فیکریندن داشیندیریر.
azb_Arab azb_Arab azb_Arab azb_Arab